31 ડિસેમ્બરની રાતે બેંગ્લોરમાં મહિલાઓ અને યુવતીઓ સાથે છેડખાની થયા હોવાના અનેક બનાવો સામે આવ્યા છે. બેંગ્લોરના પોશ વિસ્તારોમાંના એક એમજી રોડ અને બ્રિગેડ રોડ બનેલી આ શરમજનક ઘટનાઓ સામે આવ્યા બાદ, આ અંગે નેતાઓએ કરેલાં નિવેદનો એનાથી પણ વધુ શરમજનક છે. એક તરફ જ્યાં દેશમાં મહિલાઓની સુરક્ષાને પાકી કરવાના વાયદાઓ કરવામાં આવે છે, ત્યાં બીજી તરફ સપા નેતા અબુ આઝમી અને કર્ણાટકના ગૃહમંત્રી જી.પરમેશ્વરાએ આ ઘટના અંગે ઘણા વિવાવાસ્પદ નિવેદનો આપ્યાં છે. દેશમાં માનવાચક અને મહત્વના હોદ્દાએ બેઠેલા નેતાઓ દ્વારા આ ઘટનામાં મહિલાઓને દોષ આપવામાં આવ્યો છે.